Diari Oficial de la Generalitat Valenciana


Sumari del DOGV 7186, del 07-01-2014 (2014/20)

ACORD de la Comissió Bilateral de Cooperació Administració General de l'Estat - Generalitat, en relació amb el Decret Llei 1/2010, de 7 de gener, del Consell, de mesures de protecció i revitalització del conjunt històric de la ciutat de València, i en relació amb la Llei 2/2010, de 31 de març, de la Generalitat, de Mesures de Protecció i Revitalització del Conjunt Històric de la Ciutat de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7186

Data del DOGV
:   07-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/20


Data del document
:   07-01-2004

Organisme emissor
:   Comissio Bilateral de Cooperacio Administració General de L'Estat - Generalitat

Tipus de document
:   Acord

Descriptors 

:   * València
    * ben cultural
    * patrimoni arquitectònic
    * legislació
    * pla d'urbanisme
    * protecció del patrimoni

ACORD de la Comissió Bilateral de Cooperació Administració General de l'Estat - Generalitat, en relació amb el Decret Llei 1/2010, de 7 de gener, del Consell, de mesures de protecció i revitalització del conjunt històric de la ciutat de València, i en relació amb la Llei 2/2010, de 31 de març, de la Generalitat, de Mesures de Protecció i Revitalització del Conjunt Històric de la Ciutat de València. [2014/20]  
La Comissió Bilateral de Cooperació Administració General de l'Estat - Generalitat, en la seua reunió celebrada el dia 12 de novembre de 2013, ha adoptat l'acord següent:  
1r. Considerar resolta la controvèrsia suscitada davant del Tribunal Constitucional en relació amb el Decret Llei 1/2010, de 7 de gener, del Consell de la Generalitat Valenciana, de mesures de protecció i revitalització del conjunt històric de la ciutat de València, i en relació amb la Llei 2/2010, de 31 de març, de la Generalitat, de Mesures de Protecció i Revitalització del Conjunt Històric de la Ciutat de València, quant als compromisos següents assumits per ambdós parts:  
A) El Govern de la Generalitat Valenciana es compromet a presentar en el parlament autonòmic, en el termini de tres mesos, un projecte de llei de derogació de la Llei de la Generalitat Valenciana 2/2010, de 31 de març, de Mesures de Protecció i Revitalització del Conjunt Històric de la Ciutat de València.  
B) Ambdós parts es comprometen a estudiar, junt amb l'Ajuntament de València, les fórmules que permeten promoure una adaptació del PEPRI que garantisca la protecció dels valors historicoartístics que van motivar la protecció del Cabanyal, en els termes que preveu a l'Orde CUL/3631/2009, de 29 de desembre. Els treballs d'estudi a què es referix este apartat hauran d'iniciar-se en el termini d'un mes a comptar de la data d'este acord, a fi de promoure les propostes oportunes que facen possible la mencionada adaptació i fixar un calendari de treball.  
  
C) Fins que es concloga l'adaptació del PEPRI prevista en la lletra anterior, la Generalitat Valenciana es compromet a adoptar les mesures necessàries per a garantir el manteniment de la suspensió de l'execució del Pla Especial de Protecció i de Reforma Interior del Conjunt Històric del Cabanyal (PEPRI) per l'Ajuntament de València, en els termes que preveu l'Orde CUL/3631/2009, de 29 de desembre, per la qual es resol el procediment per espoliació del conjunt històric del Cabanyal.  
  
2n. En raó de l'acord pres, l'Administració General de l'Estat es compromet a promoure les actuacions necessàries per a desistir del recurs d'inconstitucionalitat interposat contra el Decret Llei 1/2010, de 7 de gener, del Consell de la Generalitat Valenciana, de mesures de protecció i revitalització del conjunt històric de la ciutat de València i contra la Llei 2/2010, de 31 de març, de la Generalitat, de Mesures de Protecció i Revitalització del Conjunt Històric de la Ciutat de València.  
3r. Este acord no compromet les pretensions de les parts, manifestades en els processos judicials pendents de resolució en relació amb l'Orde CUL/3631/2009, de 29 de desembre, per la qual es resol el procediment d'espoliació del Cabanyal.